Találjon projektpartnert a Clean Energy Transition Partnerség (CETP) következő felhívásához!
2023-01-01 - 2023-12-31 | Online
A Clean Energy Transition Partnerség (CETP) a Horizont Európa keretprogram közös finanszírozású partnerségi konstrukciója, melynek keretében 2022 és 2027 között minden évben pályázati felhívások kerülnek meghirdetésre. Az érdeklődőknek lehetősége van beregisztrálni az Enterprise Europe Networkkal együttműködésben kialakított partnerkereső oldalán, melyen már közel 50 ország, több, mint 1 800 résztvevőjével vehetik fel a kapcsolatot!

A kétlépcsős pályázat első körös következő felhívása 2023. szeptember 20-án nyílik meg, melynek a beadási határideje 2023. november 22.
CETP online partnerkereső platform – REGISZTRÁCIÓ
A CETP célja, hogy elősegítse a tiszta energiára való átállást Európában, valamint, hogy koordinált módon összefogja a nemzeti és regionális KFI finanszírozásokat az átálláshoz szükséges technológiák és rendszermegoldások széles skálája mentén. A tiszta energiára való átállás az ipar, az állami szervezetek, a kutatók és a polgárok közös erőfeszítését igényli.
A CET Partnerség 2023-as pályázati felhívása a második társfinanszírozású felhívás, amelyet a tervek szerint 31 ország fog finanszírozni. A különböző témák és a KFI-folyamat különböző stációinak lefedése érdekében a felhívás 12 pályázati modulra tagolódik, amelyek különböző energetikai technológiákra és/vagy rendszerekre, valamint a kutatás- és innovációorientált megközelítésekre irányulnak különböző technológiai készültségi szinteken (TRL).

Egyenáramú (DC) technológiák a villamosenergia-hálózatok számára
Az energiarendszer rugalmassága: megújulóenergia-termelés, tárolás és rendszerintegráció
Energiatermelési célú fejlett megújulóenergia-technológiák

Szén-dioxid-leválasztás, -hasznosítás és -tárolás (CCUS)
Hidrogén és megújuló energiahordozók
Hűtési és fűtési technológiák
Geotermikus energiát hasznosító technológiák
Integrált regionális energetikai rendszerek

Integrált ipari energetikai rendszerek
Tiszta energia integrálása az épített környezetbe

A partnerkereső felületre az alábbi linken keresztül lehet regisztrálni: https://clean-energy-transition-partnership-2023.cetp.b2match.io/
További információ a felhívásról: https://pbkik.hu/2023/09/13/hirek/fooldal/hamarosan-nyilik-a-clean-energy-transition-partnerseg-cetp-masodik-felhivasa/

Gyógyszerésztudományi Kar Partnernap és üzletember találkozó
2024-05-15 10:00 - 15:00 (Europe/Budapest) | Pécsi Kereskedelmi Központ
A Pécsi Tudományegyetem GYTK Partnernap célja egy olyan platform létrehozása, ahol az akadémiai szféra, az ipari szektor, a kórházak és a közforgalmú gyógyszertárak képviselői, valamint a szakmai szervezetek és valamennyi kapcsolódó terület szakértői megoszthatják egymással tapasztalataikat, fejlesztési javaslataikat a szakmát, kutatást és a képzést érintő meghatározó kérdésekben.
A pécsi gyógyszerészképző immáron harmadik alkalommal megrendezésre kerülő, nagy szabású rendezvényére várják a gyógyszerellátási értéklánc és biotechnológia valamennyi szereplőjét, társegyetemi oktatókat-kutatókat, külföldi partneregyetemek és vállalatok képviselőit, jelenlegi és jövőbeli partnereket, a közforgalmú és kórházi gyógyszerészet, gyógyszer nagykereskedelem és gyógyszeripar szereplőit is.
Időpont: 2024. május 15. szerda
Helyszín: Dél-Dunántúli Regionális Könyvtár és Tudásközpont (Pécs, Universitas u. 2/A.)
A rendezvény a Deutsche Telekom-PTE Innovációs Napok 2024 programsorozat keretében valósul meg.
A PTE GYTK Partnernap programja
10:00-11:00 | Regisztráció
11:15-12:00 | A PTE GYTK 2023-2030 stratégiájának bemutatása
Előadók: dr. Fittler András dékán, dr. Rozmer Zsuzsanna oktatási és diákjóléti dékánhelyettes, dr. Kvell Krisztián általános, tudományos és innovációs dékánhelyettes, dr. Pál Szilárd szervezetfejlesztési és kapcsolati dékánhelyettes
12:00-13:00 | Ebédszünet és networking:
B2B találkozókra és személyes konzultációra nyílik lehetőség valamennyi regisztrált résztvevőnek a B2Match platformon.
>>> REGISZTRÁCIÓ A KÉTOLDALÚ TALÁLKOZÓKRA <<<
13:00-14:00 | Panelbeszélgetés: „Szakmai jövőkép és a gyógyszerészi kompetenciák bővítése”
A beszélgetés során áttekintjük a gyógyszerészképzés jelenlegi helyzetét és jövőbeli lehetőségeit, a kurrikulum reform tapasztalatait és várható hatását a szakma fejlődésére.
Résztvevők: dr. Tábi Tamás dékánhelyettes (Semmelweis Egyetem GYTK), dr. Nemes Dániel (Debreceni Egyetem GYTK), dr. Szakonyi Zsolt professzor, dékánhelyettes (Szegedi Tudományegyetem GYTK),
dr. Rozmer Zsuzsanna dékánhelyettes (Pécsi Tudományegyetem GYTK), dr. Fang Simon (közforgalmú gyógyszerellátás, gyógyszertár vezető, Magyar Korona Gyógyszertár, Kunszentmiklós), dr. Merczel Sára (kórházi-klinikai gyógyszerészet, vezető szakgyógyszerész, Kaposi Mór Oktató Kórház, Kaposvár), dr. Kóczián Kristóf (gyógyszeripar, CNS üzletági igazgató, Richter Gedeon Nyrt, Bp.)
14:00-15:00 | Panelbeszélgetés: „Hogyan fejleszthető a hallgatók szakmai gyakorlata és válhat a HR stratégia részévé?”
A beszélgetés során képet kaphatunk a graduális gyógyszerész- és biotechnológus-képzés gyakorlati helyeinek tapasztalatairól, beszámolót hallhatunk a jó gyakorlatról, kiaknázatlan lehetőségekről és fejlesztendő területekről.
Résztvevők: dr. Csőke Roland (gyógyszer-nagykereskedelem, ügyvezető igazgató, Hungaropharma cégcsoport-Medimpex Gyógyszer Zrt), dr. Hajdu Levente (gyógyszeripar, Viatris Kft, Komárom), dr. Polics Éva (kórházi-klinikai gyógyszerészet igazgató, PTE KK Komlói Kórház), dr. Birinyi Péter (közforgalmú gyógyszerellátás, gyógyszertár vezető, Mikszáth Gyógyszertár, Bp.), dr. Czéh Árpád (biotechnológia, stratégiai programigazgató, Soft-Flow, Pécs)
A szervezők szeretettel várják a téma iránt érdeklődő partnereket!
A teljes program ide kattintva tekinthető meg!

Az esemény társszervezője a Pécs-Baranyai Kereskedelmi és Iparkamara által működtetett dél-dunántúli Enterprise Europe Network (EEN) iroda.
Tudjon meg többet a nemzetközi Hálózat működéséről a központi honlapon: een.ec.europa.eu
További információ a hazai Hálózatról: enterpriseeurope.hu

Horizons of Innovation: EU Research Collaboration Forum - Eszék
2024-12-05 10:30 - 16:00
Enterprise Europe Network partnerünk, a TERA Tehnopolis ezúton meghívja Önt a Horizons of Innovation: EU Research Collaboration Forum című rendezvényre, melyre 2024. december 5-én, Eszéken kerül sor. A fórum lehetőséget biztosít a kutatók, az ipari szakemberek és a különböző ágazatok képviselői számára, hogy gyümölcsöző megbeszéléseket folytassanak, megosszák tapasztalataikat, és új projektlehetőségeket tárjanak fel.
A rendezvény középpontjában az élelmiszer, a biogazdaság, az éghajlatváltozás és a digitalizáció területén jelentkező kihívások állnak.

Mire számíthat?

Hálózatépítés vezető európai kutatókkal és szakértőkkel, amelynek célja új együttműködések és projektfejlesztés elősegítése a Horizont Európa program keretében.
Szakértői konzultációk, melyeken tanácsot kaphat a projektjavaslatok és a finanszírozási kérelmek elkészítéséhez.
Inspiráló előadások sikeres projektekről, amelyeket a projektjavaslatok kidolgozásának szemszögéből mutatnak be.
B2B megbeszélések, amelyek megkönnyítik a potenciális partnerekkel való találkozókat és új kutatási kezdeményezések kidolgozását.

Ki vehet részt?

Egyetemek, tudományos intézetek és más tudományos szervezetek kutatói.
Az innováció és az európai projektekben való együttműködés iránt érdeklődő kis- és középvállalkozások képviselői.
Az állami és civil szektorból származó intézmények és szervezetek, amelyek részt kívánnak venni a Horizont Európa projektekben vagy támogatni kívánják a kutatási kezdeményezéseket.

A részvétel ingyenes.
Foglalja le helyét mielőbb, mivel a helyek száma korlátozott!
Megjegyzés: B2B találkozókat és konzultációkat KIZÁRÓLAG az online platformon keresztül lehet szervezni!
Határidők
2024. november 24.: Online regisztráció, együttműködési profilok feltöltése
2024. december 3.: Válassza ki az érdekes profilokat és foglalja le a B2B találkozókat!
2024. december 5. : Az esemény napja!
REGISZTRÁCIÓ és TOVÁBBI INFORMÁCIÓ

Space4Defence 2025
2025-02-26 13:30 - 18:00
A luxemburgi European Defence Fund Industry & Matchmaking Day – Space4Defence 2025 rendezvény célja, hogy összehozza az európai űrkutatásban érdekelt és az Európai Védelmi Alap pályázati felhívásaira pályázni jogosult európai szereplőket, segítve őket a konkrét szakértelemmel vagy megoldásokkal rendelkező partnerekkel való kapcsolatteremtésben, konzorciumok létrehozásában, valamint az együttműködésen alapuló találkozókon keresztül új ötletek felkarolásában. Az esemény társszervezője az Enterprise Europe Network.

A nemzeti fókuszpontok „Enhanced Opportunities for All” projektjének részeként szervezett esemény középpontjában az űrágazat áll az Európai Védelmi Alapon belül, amely az innovatív védelmi termékek és technológiák terén folytatott együttműködésen alapuló kutatás előmozdítását célzó uniós program.
Csak személyes részvétel lehetséges.

Miért vegyen részt?

Lépjen kapcsolatba új kutatási és üzleti partnerekkel, és fedezze fel az üzleti és technológiai fejlesztéseket
Vegye fel a kapcsolatot start-up/scale-up vállalkozásokkal / kkv-kkal / nagyvállalatokkal / kutatási szereplőkkel
Szerezzen friss híreket a nemzeti fókuszpontoktól
Nyerjen betekintést a legújabb technológiai fejlesztésekbe.

Pitching ülések
A pitching ülések célcsoportja a kkv-k, akik hajlandóak bemutatni ötleteiket és szakértelmüket.
Hálózatosodás
Találkozzon európai hasonló gondolkodású űrkutatási szereplőkkel, hogy megvitathassa jövőbeli együttműködését és javaslatait!

Az Európai Védelmi Alapról és a „Lehetőségek bővítése mindenkinek” projektről
Az Európai Védelmi Alap egy európai élvonalbeli védelmi és fejlesztési program, amely 2021-től 2027-ig tart. További információhoz kattintson ide!
A programmal az Európai Bizottság céljai a következők:

a vállalatok, köztük a kkv-k és a kutatás szereplői közötti együttműködés javítása az Unió egész területén, valamint a tagállamok képességei közötti átjárhatóság fokozása
a védelmi képességek fejlesztésének ösztönzése az EU-n belül
a védelmi technológiai és ipari bázis megerősítése az EU-n belül.

Az Európai Védelmi Alap minden szakaszban pénzügyi támogatást nyújt a kutatástól kezdve a prototípusok kifejlesztéséig és a tanúsításig.
Az „Enhancing Opportunities for All” (EOA) az Európai Védelmi Alap által finanszírozott projekt, amelynek két fő célcsoportja van: a nemzeti fókuszpontok készséghálózatának és eszközeinek fejlesztése, valamint az Európai Védelmi Alap projektek lehetséges pályázóinak támogatása a konzorciumokban való részvételhez.
Évente 2 online partnerkereső napot szerveznek. Ez a 2025-ös év első partnertalálkozója.

Ki jogosult a részvételre?
Bármely szervezet, amely érdeklődik az Európai Védelmi Alap pályázati felhívásai iránt, és általában véve az európai védelmi ágazat más szereplőivel való találkozás iránt, ide értve a következőket:

ipar: induló vállalkozások, kkv-k, középvállalkozások, nagyvállalatok
kutatási és technológiai szervezetek
egyetemek.

A részvétel díjmentes, de regisztrációhoz kötött!
REGISZTRÁCIÓ

GovSatCom 2025 – Biztonsági és védelmi konferencia
Minden résztvevőt várnak a GovSatCom 2025 – Conference for Security and Defence című konferenciára február 27-én (a belépés ingyenes), ahol a magas szintű vitafórumok keretében az összes űrvédelemmel kapcsolatos területet megvitatják.

* * *
A Pécs-Baranyai Kereskedelmi és Iparkamara 2008 óta tagja a vállalkozások nemzetközi sikereit és innovatív tevékenységét támogató Enterprise Europe Network-nek.

Sikeres K+I Európában - 12. Európai partnerközvetítő rendezvény
2025-03-06 13:00 - 2025-03-07 14:00
Felhívjuk figyelmüket a Sikeres K+I Európában – 12. Európai partnerközvetítő rendezvényre, melyet Düsseldorfban rendeznek meg, az észak-rajna-vesztfáliai Enterprise Europe Network szervezésében. Az immár 12. alkalommal megrendezendő szakmai esemény kiváló lehetőség a HORIZON EUROPE program pályázataihoz megfelelő partnerek megismerésére.

A párhuzamosan futó tematikus panelekben lehetőség nyílik projektötletek bemutatására is. A főszervezők választják ki, hogy a határidő előtt beérkezett jelentkezések közül ki kap erre lehetőséget. Projektötlet nélkül is lehet jelentkezni, amennyiben más projekthez kívánnak csatlakozni.

Célszektorok:
Cluster 1: Health
Cluster2: Creative Industries
Cluster 4: Digital Technologies
Cluster 4: Industrial Technologies
Cluster 5: Energy
Cluster 5: Mobility
Cluster 6: Food, Bioeconomy, Natural Resources, Agriculture and Environment
Innovative Procurement (PCP/PPI)

A részvétel költsége:
A részvételi díj 150 EUR/2 nap/fő (1 napra 120 EUR) ÁFÁ-val együtt, de a projektötletek bemutatására kiválasztott résztvevők számára ingyenes. A részvételi díj tartalmazza a vacsora, ebéd, és a napközbeni étkezések díját.
REGISZTRÁCIÓ ÉS TOVÁBBI INFORMÁCIÓ

Határidők
2025. január 19.: határidő a projektötletek bemutatására (nem kötelező)
2025. február 28.: regisztrációs határidő (kötelező)
2025. március 6-7.: az esemény dátuma.

Ukrajna Újjáépítése – Fórum
2025-05-06 09:00 - 16:00 | Bécs, Wiedner Hauptstraße 63 / Room 6, Wiedner Hauptstraße 63, Bécs, 1045, Austria
Az Osztrák Szövetségi Gazdasági Kamara (WKÖ) egy rendezvényt szervez, hogy bemutassa az Európai Unió támogatási lehetőségeit Ukrajna újjáépítéséhez és üzleti lehetőségeket kínáljon az Ön cége számára.

Olyan cégek jelentkezését várják, amelyek részt kívánnak venni Ukrajna újjáépítésében, vagy már tevékenykednek a régióban, és megbízható partnereket keresnek a projektek megvalósításához.
Használja ki a szervezők B2B partnerkereső ajánlataikat, hogy bővítse nemzetközi hálózatát, és növelje a projektfinanszírozásra és garanciákra vonatkozó kilátásait.
Mire számíthat:

B2B találkozók 20 perces beszélgetésekben más vállalatokkal az ukrajnai projektötletek megvitatása és konkrét, célzott együttműködések kialakítása érdekében.
Lehetőség az ukrajnai projektötletek megvitatására nemzetközi pénzügyi intézményekkel.
Informatív előadások és panelbeszélgetések: Tájékoztatás a lehetséges projektekről és beruházásokról, valamint az ukrajnai projektek különböző finanszírozási lehetőségeiről.

Időpont: 2025.05.06. 9.00-16.00
Helyszín: 1045 Bécs (Ausztria), Wiedner Hauptstraße 63 / Room 6
Regisztráció: https://www.b2match.com/e/ukrainereconstruction
Regisztrációs határidő: 2025.04.30.
Részletes program: https://www.b2match.com/e/ukrainereconstruction/components/53062.
A rendezvény weboldala: https://www.b2match.com/e/ukrainereconstruction
További információk: https://een.ec.europa.eu/events/ukraine-reconstruction-forum
